**CEM4Mobile Solutions hyväksytty Ruotsin mediamittauspalvelun, Kia-indexin, mittauskumppaniksi**

**Suomalainen mobiilianalytiikkaan ja asiakaskokemuksen hallintaan erikoistunut CEM4Mobile Solutions Oy on valittu mobiilimittauksen yhteistyökumppaniksi Ruotsin The Association of Swedish Advertisers -järjestön mediamittauspalvelulle Kia-index:lle.**

**Kia-indexin palvelujen avulla Ruotsin mediateollisuus on standardoinut digitaalisen mittauksen Ruotsissa. Valinnan ansiosta CEM4Mobile –järjestelmästä on tullut hyväksytty mittausteknologiavaihtoehto Ruotsin mobiilipalveluiden tuottajille ja jakelijoille.**

Asiakkaalle yhteistyö mahdollistaa läpinäkyvän, vertailtavan ja riippumattoman palvelujen käytön seurannan ja siten keinon parantaa palveluita käyttäjien tarpeiden mukaisesti. Yhteisesti käytetty ja vertailukelpoinen kävijätilasto tukee mobiilisivustojen kasvua, nopeuttaa mobiilimedian myyntiä ja mahdollistaa mobiilien sisältöpalvelujen nopean kehittymisen. Kuluttajat hyötyvät mobiilipalvelujen ominaisuuksien laajentuessa ja käyttökokemuksen parantuessa.

Ratkaisu pohjautuu CEM4Mobile Solution:in teknologiaan ja tarjoaa virallisen kävijätilaston lisäksi mobiilianalytiikkaohjelmiston ([www.cem4mobile.com](http://www.cem4mobile.com)), mobiilikyselyt ja tietovaraston, joiden avulla palveluntuottajat voivat analysoida ja optimoida mobiilipalveluja keräämällä ja analysoimalla tietoa reaaliaikaisesti loppukäyttäjien ja palvelujen välisestä vuorovaikutuksesta. Mobiilipalvelujen kehittäminen ja analysointi on tunnetusti monin verroin vaikeampaa kuin web-palvelujen jo pelkästään päätelaitteiden valtavan kirjon vuoksi.

**”CEM4Mobile –tuoteperhe on nyt kokonaisuudessaan tarjolla myös Ruotsissa.** Kävijämittauksen lisäksi Ruotsalaiset palvelujentuottajat ja -jakelijat pystyvät nyt samalla järjestelmällä keräämään, julkaisemaan kävijätilaston ja analysoimaan käyttökokemukseen vaikuttavat tekijät. Tämä auttaa oleellisesti asiakkaiden käyttäytymisen ymmärtämisessä ja näin helpottaa palveluiden kehittämistä”, kommentoi Alexander Hornborg, Myyntijohtaja, CEM4Mobile Solutions.

**Lisätietoja:**

*Kia- Index / The Association of Swedish Advertisers*

*The Association of Swedish Advertisers on järjestö, joka edistää ja ylläpitää mainostajien etuja Ruotsin mediateollisuudessa. Järjestöön kuuluu yli 500 yritystä. Suuret, keskisuuret ja pienet yritykset lähes kaikilla toimialoilla, mukaan lukien valtion, kuntien ja läänien organisaatiot – ovat kaikki mainostajia ja ne kaikki ostavat ja käyttävät markkinointiviestintää. Järjestö seuraa kaikkia medioita ja edistää jatkuvaa mittaus- ja tutkimismenetelmien kehittämistä ja parantamista sekä ylläpitää mediatutkimuksien sääntöjä.*

Lisätietoja: Tobias Eidem, Manager Kia-Index, [tobias.eidem@annons.se](mailto:tobias.eidem@annons.se)

*CEM4Mobile Solutions on suomalainen maailmanluokan huippuosaaja mobiilien sisältöpalvelujen käytön analysoinnissa ja asiakaskokemuksen hallinnassa. CEM4Mobile Solutions tarjoaa ohjelmistoratkaisuja ja palveluja erikokoisille mobiilipalveluja kehittäville ja tuottaville yrityksille. CEM4Mobile -tuoteperheen avulla mobiilipalveluja jakelevat yritykset, voivat mitata ja analysoida loppukäyttäjien ja mobiilipalvelujen väliseen vuorovaikutukseen liittyvää tietoa, optimoida liiketoimintaansa ja varmistaa onnistuneet asiakassuhteet.*

*Lisätietoja: Alex Hornborg, VP Sales,* [*alex.honrborg@cem4mobile.com*](mailto:alex.honrborg@cem4mobile.com)

*CEM4Mobile Solutions Ltd*

*Kappelitie 6 A*

*02200 Espoo, Finland*

*sales@cem4mobile.com*

*tel: +358 (0)9 689 884 88*

*Tuoteinformaatiota:* [*http://www.cem4mobile.com*](http://www.cem4mobile.com/blog/)

*Taustatietoa mobiilianalytiikasta ja Asiakaskokemuksen Hallinnasta:* [*http://www.cem4mobile.com/blog/*](http://www.cem4mobile.com/blog/)